Dissertation

E **Dissertazioon** (abkürzt *Diss.*), **Dokderaarbet**, sältener **Promozioonsschrift**, **Dissertazioonsschrift** oder **Dokderschrift**, offiziell au **Inauguraaldissertazioon**, **Adritts-** oder **Iifüerigsdissertazioon**, isch e wüsseschaftligi Aarbet für zum e Dokdergraad an ere Wüsseschaftlige Hochschuel mit Promozioonsrächt überchoo. Zur Promotioon brucht s näbe dr Veröffentligung vo dr Dissertazioon äntwääder e mündligi Brüefig (Rigorosum) oder e mündligi Verdäidigung vo dr Dissertazioon (Disputazioon).

## Allgemäins

S Wort „Dissertazioon“ stammt vom latiinische Wort *dissertatio*, wo „Usenandersetzig“, „Erörterig“ oder „usfüerligi Besprächig“ bedütet. Ursprünglig isch d *dissertatio* en Art Thesebabbiir gsi, wo s Wichdige bi dr Promozioon, d *disputatio*, hät sölle vorberäite und ergänze. Im 19. Joorhundert isch d Dissertazioon wichdiger worde as s mündlige Verfaare, und doorum säit mä de Dissertazioone, wo vor 1800 publiziert worde si, generell as „elteri Dissertazioone“. Sie sind nicht mit heutigen Dissertationen vergleichbar.

D Dissertazioon isch hüte bi witem dr ufwändigst und wichdigst Bestanddäil vo dr Läistig für d Promozioon zum Dokder, und iire Umfang cha meereri hundert Site umfasse. E mündligi Brüefig, wo Rigorosum, Defensio oder Disputation gnennt wird und e Doktoraatsstudium vo meerere Semester chönne zu de Aafordrige ghööre. D Reegle und dr Ablauf vom Promozioonsverfaare underschäide sich je noch em rächtlige Raame, dr Uniwersidäät und dr Fakultäät.

Im Geegesatz zun ere Examens-, Magister- oder Diploomaarbet, wo dr Hoochschuelleerer s Thema vorgit und im Allgemäine nume dr aktuell Stand vo dr Forschig söll spiegle, isch e Dissertazioon en *äigeständigi* wüsseschaftligi Aarbet, wo s Wüsse uf dr Baasis vo äigeständiger Forschig sött erwitere. Si wird mäistens am ene Instidut under dr Ufsicht vom ene Hoochschuelleerer verfasst, wo dradizionell „Dokdervater“ oder „Dokdermueter“, *Mentor* oder äänlig gnennt wird. Noch de mäiste dütsche und ööstriichische Promozioonsornige muss e zwäite Mentor vo Aafang aa festgläit wärde, wo au an ere andere Uniwersidäät cha schaffe. D Mentore sötte im Normalfall habilitiert si, an de mäiste dütsche Uniwersidääte döfe au Juniorbrofässer Promozioone betröije. D Dissertazioon cha au usserhalb vo dr Hochschuel, also ooni Aastellig oder Immatrikulazioon an ere Uniwersidäät, verfasst und „extärn“ bin ere iigräicht wärde.

Z Dütschland darf e Dokderdiddel mäistens erst brucht wärde, wenn d Dissertazioon veröffentligt worde isch. Es git Brüefigsornige, wo s eralube, ass dr Doktorand noch ere erfolgriiche mündlige Brüefig dr „Dr.&nbsp;des.“ *(Doctor designatus)* daf bruuche. Ass d Dokderaarbet muess veröffentlig wärde, isch e dütschi Bsunderhäit, wo im 19. Joorhundert iigfüert worde isch, zum d Kwalidäät vo de Dissertazioone z verbessere.

D Promozioonsornige schriibe d Bewärtigsstuefe vor. In Dütschland und dr Schwiz gältet die Skaala:

## Liddratuur
* Tilo Gockel: *Form der wissenschaftlichen Ausarbeitung Studienarbeit, Diplomarbeit, Dissertation, Konferenzbeitrag* (= *eXamen.press*). 2. Uflaag. Springer, Heidelberg 2010, ISBN 978-3-642-13906-2.
* Kai U. Jürgens: *Wie veröffentliche ich meine Doktorarbeit? Der sichere Weg zum eigenen Buch* (= *Praxis + Erfolg.* Bd. 4). Ludwig, Kiel 2007, ISBN 978-3-937719-28-3.
* Gemma Pörzgen: ''Doktor Digital – Die eigene Dissertation in einem Verlag unterzubringen, verschafft ihr Prestige. Doch das Internet ist preiswerter und schneller. Digitales Publizieren hängt auch vom Fach ab.'' online in Der Tagesspiegel vom 18.&nbsp;Februar 2014.
* Dietwald Marschang: *Wer verlegt meine Doktorarbeit? Die richtige Strategie für wissenschaftliches Publizieren. Kosten, Adressen, Alternativen* (= *Unicum*). Eichborn, Frankfurt am Main 1997, ISBN 3-8218-1467-5.
* Ingo von Münch / Peter Mankowski: *Promotion*. 4. Uflaag, Mohr Siebeck, Tübingen 2013, ISBN 978-3-16-152988-7.
* H. Sorg, R. Krämer, C. Grieswald, C. G. G. Schwab, F. J. Paprottka, A. E. Steiert, D. J. Tilkorn und J. Hauser: *Die medizinische Doktorarbeit in Deutschland. Eine quantitative Analyse der Promotionsordnungen medizinischer Fakultäten*. Der Chirurg 87 (2016), S.&nbsp;775–784.
* Hans-Ulrich Vollmer: *Die Doktorarbeit schreiben. Strukturebenen – Stilmittel – Textentwicklung* (= *Wissen kompakt*). 2. Uflaag. Wissenschaft & Praxis, Sternenfels 2008, ISBN 978-3-89673-440-2.
* Julian Waiblinger: *„Plagiat“ in der Wissenschaft: zum Schutz wissenschaftlicher Schriftwerke im Urheber- und Wissenschaftsrecht* (= *Schriftenreihe des Archivs für Urheber- und Medienrecht*, Band 262). Nomos, Baden-Baden 2012, ISBN 978-3-8329-6905-9 (Dissertation Universität Freiburg im Breisgau 2011, 196 Site).
* Christel Weiß, Axel W. Bauer: *Promotion. Die medizinische Doktorarbeit – von der Themensuche bis zur Dissertation.* 3., Auflage. Thieme, Stuttgart u.&nbsp;a. 2008, ISBN 978-3-13-127213-3.
* Eric W. Steinhauer: *Hybrides Publizieren : Grundlagen und Perspektiven eines interessanten Modells zur Verbreitung von Hochschulschriften und wissenschaftlichen Monographien*, online abrüefbar, abdruckt in: BuB Forum Bibliothek und Information 59 (2007), S.&nbsp;280–283.

## Weblingg

* Dissertationsdatenbank
* Österreichische Dissertationsdatenbank
* Hermann Horstkotte: ''Die Doktorarbeit als Zweitverwertung - Wer Teile der eigenen Abschlussarbeit in einer Dissertation übernehmen will, sollte sich gut informieren: Was erlaubt ist, ist in den Prüfungsordnungen vielfach unklar'', Zeit Online, 11.&nbsp;April 2011

## Fuessnoote